iċ WARDA — HSEBIJIET Il-lwien minn tiegħek kemm jidhru sbeiħi qalb il-ħdura ta' ma' dwarekl Hekk kit għajnejja: resqet fuqek waqaft, ħassejt qalbi togħla ġo sidri u bqajt b'ħalqi miftuħ inħares lejk u naħseb. Warda ta' Mejjui Keram fisebijiet, sbieħ u koroh, iġġibli ġo moħħi d-dehra tiegħek. Inti tfakkarni fl-imgħoddi: meta, fi tfuliti, ommi kienet teħodni fil-ġonna, biex nilgħab ma' sħabi u biex nissaħħlaħ. Ħafna drabi qalbi, bil-biża, kienet titrigħed, meta, bil-molibi tal-ġennien, idi żgħira u kiefra, kienet toqtol lil ħutek. Iżda Iċ, tiegħi ma kinetx kiefrija l-Int kont togħġobni; għajnejja safja. kienu jarawk sabiħa u kienu jixtiquk, u għal- hekk bl-imħabba kont naqtak minn zokkok'u mmur niġri fi fidan ommi, ngħidilha :— 'Ħa, ara kemm. bija sabiħa din il-warda. Min jagħmilhom il-ward 9' U hija bil-filewwa kienet tqegħdni fuq irkobbtejha, tieħu l-warda f'idha u tgħidli kif Alla, il-Ħallieq, għamel id-dinja, il-baħar, l-art, in-nies, il-kwiekeb u dak kollu li hemm ġo fihom. Niftakar ukoll meta bdejt nikber sewwa u għajnejja, għall- ewwel darba, xegħilu bl-imħabba, u waqfu fuq wiċċ li jsaħħar, fuq wiċċ ta' tifla, tat-tfajla ta' qalbi. Lejn in-nida li għandek tiddi fuqek xebbaħithom l-ewwel darba għajnejha jleqqu mimlija bl-imħabba, lejk xebbalħithom xuftejha tal-qroll, ħomor bħalek kienu jsiru l-wardiet. ta' wiċċha meta kont ngħidilha li nħobba. Hi kienet tħobbni; iżda lilek ukoll kienet tħobbok : kienet tifraħ meta kont neħdilha xi warda sabiħa : kienet tagħfasha ma' qalbha, ixxommha u tbusha. Iżda kollox jispiċċa; u l-imħabba għalija wkoll spiċċat. Il-mewt kiefra ħaditli minn idejja lil dik li kont wisq inħobb. Mhux għalhekk, iżda, ma bqajtx inħobb lilek, ja wardal Id-dehra tiegħek baqgħat dejjem tfakkarni fl-imgħoddi, fil- ferħ u fid-dwejjaq. Bqajt dejjem nara fik il-qalb safja u l- ferħ ta' tfuliti, u l-hena ta' l-imħabba. Fik nara wkoll tebut; ma dwaru, fl'art, kullimkien, imferxa ħafna ward sabiħ bħalek; u ġo fih xbejba, b'għajn- ejha għal dejjem magħluqa, b'idejha marbutin fuq sidirha, iħaddnu salib u kuruna, bit-tbissima tal-anġli fuq fommha… u f'rokna wieħed liebes l-iswed—jixbah lili—jibki u jolfoq…